Diari Oficial de la Generalitat Valenciana


Sumari del DOGV 8742, del 18-02-2020 (2020/1442)

RESOLUCIÓ número 26/2020, de 7 de febrer, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual es convoca la provisió, pel sistema de lliure designació, dels llocs de treball de naturalesa funcionarial número 7, cap del Servei de Suport i Perícia; número 14, cap de la Unitat d'Anàlisi i Investigació I; número 15, cap de la Unitat d'Anàlisi i Investigació II; número 16, cap de la Unitat d'Anàlisi i Investigació III, i número 17, cap de la Unitat de Suport i Perícia, i s'aproven les bases que regeixen la convocatòria. Convocatòria número LD 1/2020.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8742

Data del DOGV
:   18-02-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/1442


Data del document
:   07-02-2020

Organisme emissor
:   Agència de Prevenció i Lluita contra el Frau i la Corrupció de la Comunitat Valenciana

Tipus de document
:   Resolució

Anàlisi jurídica

 Descriptors 

:   * Agència de Prevenció i Lluita contra el Frau i la Corrupció de la Comunitat Valenciana
    * concurs administratiu

RESOLUCIÓ número 26/2020, de 7 de febrer, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual es convoca la provisió, pel sistema de lliure designació, dels llocs de treball de naturalesa funcionarial número 7, cap del Servei de Suport i Perícia; número 14, cap de la Unitat d'Anàlisi i Investigació I; número 15, cap de la Unitat d'Anàlisi i Investigació II; número 16, cap de la Unitat d'Anàlisi i Investigació III, i número 17, cap de la Unitat de Suport i Perícia, i s'aproven les bases que regeixen la convocatòria. Convocatòria número LD 1/2020. [2020/1442]  
L'article 29.2 de la Llei 11/2016, de 28 de novembre, de l'Agència de Prevenció i Lluita contra el Frau i la Corrupció de la Comunitat Valenciana (d'ara en avant, l'Agència) sotmet la provisió dels llocs de treball de l'Agència a les normes de la Llei de funció pública valenciana.  
Es troben pendents de provisió els llocs de treball número 7, 14, 15, 16 i 17, amb la denominació respectiva de cap de Servei de Suport i Perícia, cap d'Unitat d'Anàlisi i Investigació I, cap d'Unitat d'Anàlisi i Investigació II, cap d'Unitat d'Anàlisi i Investigació III, i cap d'Unitat de Suport i Perícia, d'acord amb la relació de llocs de treball aprovada per Resolució de 19 d'agost de 2019, del seu director (DOGV 8624, 30.08.2019).  
El sistema de provisió d'aquests llocs de treball és el de lliure designació, conforme al que es disposa en l'article 102 de la Llei 10/2010, de 9 de juliol, de la Generalitat, d'ordenació i gestió de la funció pública valenciana (d'ara en avant LOGFPV) i l'esmentada relació de llocs de treball de l'Agència.  
De conformitat amb l'article 80 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat públic (d'ara en avant EBEP) i amb l'esmentat article 102.1 de l'LOGFPV, el procediment de lliure designació amb convocatòria pública consisteix en l'apreciació discrecional per l'òrgan competent de la idoneïtat de les persones candidates en relació amb els requisits exigits per a l'acompliment del lloc.  
  
En virtut d'això, d'acord amb el que es disposa en els articles 99 i següents de l'LOGFPV i de conformitat amb les atribucions en l'article 13.1.d del Reglament de funcionament i règim interior de l'Agència, de 27 de juny de 2019 (DOGV 8582, 02.07.2019), resolc:  
  
  
Primer  
Convocar per a la seua provisió pel sistema de lliure designació els llocs de treball que s'assenyalen en l'annex I d'aquesta resolució.  
  
Segon  
Aprovar les bases que regiran la present convocatòria i que figuren en l'annex II d'aquesta resolució.  
  
Tercer  
Aprovar els models de sol·licitud d'admissió per a la provisió d'aquests llocs de treball i de declaració responsable, que figuren com a annex III i IV d'aquesta resolució.  
  
Contra la present resolució, que posa fi a la via administrativa, les persones interessades podran interposar un recurs contenciós administratiu davant del jutjat contenciós administratiu corresponent, en el termini de dos mesos comptats des de l'endemà de la seua publicació. Així mateix, amb caràcter potestatiu, es podrà interposar un recurs de reposició, en el termini d'un mes des de l'endemà de la notificació, davant del mateix òrgan que ha dictat aquesta resolució. Tot això de conformitat amb el que s'estableix en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici de poder exercitar, si escau, qualsevol altra acció que s'estime procedent.  
  
València, 7 de febrer de 2020.- El director de l'Agència de Prevenció i Lluita contra el Frau i la Corrupció de la Comunitat Valenciana: Joan A. Llinares Gómez.  
Núm. lloc - Denominació - Funcions  
7, Cap del Servei de Suport i Perícia  
Sota la direcció del director o de la directora d'Anàlisi i Investigació, li correspon l'acompliment de les funcions següents:  
1. Les pròpies dels llocs de cap del Servei d'Anàlisi i Investigació, de manera alternativa a les que es detallen a continuació.  
  
2. Supervisar les propostes de col·laboració dels òrgans competents en l'emissió d'informes pericials i planificar i assessorar en l'execució d'aquests.  
3. Assessorar i proposar millores a la Direcció d'Anàlisi i Investigació respecte a la direcció tècnica superior del suport i perícia, la inspecció i l'emissió d'informes pericials, així com a l'anàlisi i la investigació, quan siga requerit per a això.  
4. Executar les activitats pericials assumides per l'Agència i desenvolupar les investigacions que, en funció de la seua complexitat, sensibilitat o reserva, siguen assignades a aquests, quan siguen requerits per a això.  
5. Elaborar la proposta de memòria anual de l'Agència, en la part relativa a l'activitat pericial de l'Agència.  
6. Formular la proposta del pla estratègic de l'acció pericial de l'Agència.  
7. La resta de tasques que li assigne la Direcció d'Anàlisi i Investigació o la Direcció de l'Agència.  
  
14-15-16. Cap de la Unitat d'Anàlisi i Investigació I, cap de la Unitat d'Anàlisi i Investigació II, cap de la Unitat d'Anàlisi i Investigació III.  
Sota la direcció del director o de la directora d'Anàlisi i Investigació, li correspon l'acompliment de les funcions següents:  
1. Rebre i analitzar les sol·licituds, les denúncies i les comunicacions presentades per persones físiques i jurídiques, públiques o privades, òrgans o institucions de caràcter públic.  
2. Supervisar i vetlar pel correcte funcionament de la bústia de denúncies de l'Agència.  
3. Efectuar i coordinar el tractament i l'anàlisi de la informació que tinga coneixement que siga susceptible de donar lloc a actuacions d'investigació.  
4. Proposar l'arxivament, la inadmissió, la iniciació d'actuacions d'investigació, la interrupció, la remissió a l'òrgan competent o l'arxivament respecte a les seues pròpies investigacions, i sotmetre-les a l'aprovació del servei corresponent.  
5. Proposar al servei corresponent la realització d'activitats d'investigació i inspecció.  
6. Realitzar les visites d'inspecció i entrevistes personals oportunes.  
  
7. Assessorar el servei corresponent en la conclusió o la reobertura dels expedients d'investigació, així com fer el seguiment de les actuacions i recomanacions adoptades.  
8. La resta de tasques que li assigne el director o la directora d'Anàlisi i Investigació o la Direcció de l'Agència.  
  
17. Cap de la Unitat de Suport i Perícia  
Sota la direcció del director o de la directora d'Anàlisi i Investigació, li correspon l'acompliment de les funcions següents:  
1. Les pròpies dels llocs de cap de la Unitat d'Anàlisi i Investigació, de manera alternativa a les que es detallen a continuació.  
  
2. Auxiliar els caps de servei en l'estudi de les propostes de col·laboració dels òrgans competents en l'emissió d'informes pericials.  
  
3. Executar les activitats pericials assumides per l'Agència i desenvolupar les investigacions que, en funció de la seua complexitat o sensibilitat, siguen assignades a aquests, quan siguen requerits per a això.  
4. La resta de tasques que li assigne el director o la directora d'Anàlisi i Investigació o la Direcció de l'Agència.  
  
  
ANNEX II  
Bases de la convocatòria  
  
Primera. Objecte i forma de provisió  
És objecte d'aquesta convocatòria la provisió, pel sistema de lliure designació, dels llocs de treball vacants de l'Agència de Prevenció i Lluita contra el Frau i la Corrupció de la Comunitat Valenciana descrits en l'annex I d'aquesta resolució.  
  
Segona. Requisits de participació  
1. Podrà participar en aquesta convocatòria el personal funcionari de carrera de les diferents administracions públiques, institucions i entitats públiques, que reunisca els requisits i les condicions que estableix la normativa vigent i, en particular, els requisits per a la provisió del lloc de treball que es detallen en la convocatòria que s'efectua a través de la present resolució.  
No podrà participar el personal suspés en ferm mentre dure la suspensió i el personal excedent voluntari per interés particular durant el termini legal obligatori de permanència en aquesta situació.  
2. Els requisits de participació hauran de reunir-se en la data de finalització del termini de presentació de sol·licituds i gaudir d'aquests durant tot el procés de selecció fins al moment de la presa de possessió.  
  
  
Tercera. Sol·licitud de participació, lloc i termini de presentació  
1. La sol·licitud, acompanyada d'un historial professional de competències i capacitats, de la documentació acreditativa dels requisits i mèrits i de l'estudi exigit, ha d'adaptar-se al model que es publica en l'annex III d'aquesta convocatòria.  
A la sol·licitud s'acompanyarà declaració responsable de la veracitat de la documentació aportada justificativa de la formació exigida com a requisit i mèrit, segons model que es publica en l'annex IV d'aquesta convocatòria.  
Tots dos annexos es troben disponibles en la pàgina web de l'Agència:  
https://www.antifraucv.es/es/portal-transparencia/informacion-institucional/  
2. Les sol·licituds de participació es presentaran a través de qualsevol dels mitjans previstos en l'article 16 de la Llei 39/2015, d'1 d'octubre, del procediment administratiu comú de les administracions públiques.  
Presentació a través de la seu electrònica de l'Agència:  
https://sede.antifraucv.es/opencms/opencms/sede  
Presentació en oficines de l'Agència (carrer Navellos, 14, porta 3, 46762 València): horari de 09.00 a 14.00 hores, de dilluns a divendres.  
En el cas de no presentació a través del Registre Electrònic de l'Agència o de manera presencial, dins del termini de presentació d'instàncies, haurà de remetre's còpia del document que acredite la seua presentació a l'adreça de correu electrònic:  
orzwkblxduswcdn@gfssxdorjn.ra.  
3. Únicament es prendran en consideració aquelles sol·licituds que s'ajusten al model de referència (annex III), adequadament emplenades, així com els documents que les acompanyen justificatius dels requisits i mèrits relatius al lloc de treball.  
La no aportació d'aquesta documentació suposarà l'exclusió de la persona participant en la convocatòria.  
4. Les persones interessades formularan sol·licituds individualitzades per als llocs de treball en els quals desitge participar. S'exceptua el cas de tractar-se de llocs d'aquesta convocatòria que tenen idèntics requisits i funcions, posats de treballs número 14, 15 i 16, cas en el qual l'aspirant podrà formular una única sol·licitud amb indicació del número dels llocs en els quals participe.  
5. El termini de presentació serà de deu dies hàbils, comptats des de l'endemà de la publicació d'aquesta convocatòria en el Diari Oficial de la Generalitat Valenciana.  
Així mateix, amb caràcter previ o simultani a la remissió de la present convocatòria per a la seua publicació en el Diari Oficial de la Generalitat Valenciana, serà objecte de remissió l'anunci per a la publicació en el Butlletí Oficial de les Corts.  
  
Quarta. Documentació acreditativa dels requisits, mèrits i estudi a aportar  
1. A l'efecte de l'apreciació discrecional per la persona titular de la direcció de l'Agència de la idoneïtat de les persones candidates per a l'exercici del lloc de treball, a la sol·licitud s'acompanyarà la següent documentació:  
a) En relació al compliment dels requisits per a participar:  
a.1) Nomenament com a funcionari de carrera del subgrup de titulació que dona accés al lloc al qual s'opta o documentació que l'acredite.  
  
a.2) En el cas del lloc de treball número 7, titulació universitària configurada com a requisit.  
a.3) L'acreditació de l'experiència haurà de ser demostrada, documentalment, mitjançant certificat, informe o full de serveis de l'administració pública, institució pública o entitat pública d'origen i, en el seu cas, d'aquelles altres en les quals haguera prestat serveis, en el qual es faça constar l'exercici de funcions en els àmbits materials descrits com a requisit en cadascun dels llocs que són convocats.  
La no aportació de la documentació acreditativa suposarà l'exclusió de la persona participant en la convocatòria.  
a.4) Acreditació de la formació específica configurada com a requisit del lloc de treball.  
La no acreditació documental de la formació suposarà l'exclusió de la persona participant en la convocatòria.  
b) En relació als mèrits s'acompanyarà justificant de tots els al·legats, així com un historial professional de competències i capacitats (curriculum vitae complet).  
Només seran tinguts en compte els mèrits perfeccionats amb anterioritat a la finalització del termini de presentació de sol·licituds.  
Els aspirants es responsabilitzen expressament de la veracitat de la documentació aportada, com a requisit o mèrit. En cas de falsedat o alteració d'algun document decauran en el dret a la participació en la present convocatòria, amb independència de la responsabilitat al fet que pertocara.  
L'Agència es reserva el dret a requerir en qualsevol moment del desenvolupament del procediment l'aportació de la documentació original dels requisits i/o mèrits que es considere necessària.  
2. En el cas del lloc de treball número 7, amb la denominació de cap de Servei de Suport i Perícia, els qui sol·liciten participar en el procés de selecció, hauran d'aportar un estudi en un sentit crític sobre un o diversos aspectes relacionats amb l'àrea de Suport i Perícia:  
a) L'informe pericial. Abast i contingut. Pla de treball per a un equip especialitzat en estudis pericials.  
b) Estructura de l'informe pericial. Necessitats inherents a aquest informe. Proposta d'elaboració.  
c) Metodologia de treball per a una correcta perícia. Fases a desenvolupar. Proposta de mètode de treball.  
Aquest estudi tindrà una extensió màxima de 12 pàgines (6 fulles a doble cara), en tipus de lletra Arial 11, interlineat simple i marges justificats. En la qualificació de l'estudi es valoraran, principalment, els aspectes següents:  
- la claredat i correcció en l'estructuració i l'exposició de les idees i qüestions abordades;  
- la coherència, racionalitat, raonabilitat i viabilitat de les propostes formulades, prenent en consideració la seua justificació, argumentació i possibilitat d'aplicació en l'Agència;  
- el grau de detall i precisió de les propostes i aspectes tractats; i,  
  
- la innovació, originalitat i creativitat de les idees i propostes plantejades.  
La no presentació de la documentació requerida en aquest apartat 2, suposarà l'exclusió de la persona participant en la convocatòria a aquest lloc de treball.  
3. En el cas dels llocs de treball 14, 15 i 16, amb la denominació de cap d'Unitat d'Anàlisi i Investigació I, cap d'Unitat d'Anàlisi i Investigació II i cap d'Unitat d'Anàlisi i Investigació III, respectivament, els qui sol·liciten participar en el procés de selecció, hauran d'aportar un estudi en un sentit crític sobre un o diversos aspectes relacionats amb l'àrea d'Anàlisi i Investigació:  
a) Informe de versemblança (article 11 de la Llei 11/2016). Contingut i abast. Metodologia d'anàlisi per a una correcta elaboració d'aquest informe.  
b) Investigació documental. Aspectes crítics d'una investigació. Metodologia per al desenvolupament d'una investigació.  
c) Potestats d'investigació i inspecció (article 6 de la Llei 11/2016). Aspectes a tindre en compte en la realització de les activitats d'investigació i inspecció. Metodologia a seguir en la realització de visites d'inspecció i entrevistes personals.  
Aquest estudi tindrà una extensió màxima de 12 pàgines (6 fulles a doble cara), en tipus de lletra Arial 11, interlineat simple i marges justificats. En la qualificació de l'estudi es valoraran, principalment, els aspectes següents:  
- la claredat i correcció en l'estructuració i l'exposició de les idees i qüestions abordades;  
- la coherència, racionalitat, raonabilitat i viabilitat de les propostes formulades, prenent en consideració la seua justificació, argumentació i possibilitat d'aplicació en l'Agència;  
- el grau de detall i precisió de les propostes i aspectes tractats; i,  
  
- la innovació, originalitat i creativitat de les idees i propostes plantejades.  
La no presentació de la documentació requerida en aquest apartat 3, suposarà l'exclusió de la persona participant en la convocatòria a aquests llocs de treball.  
4. En el cas del lloc de treball 17, amb la denominació de cap d'Unitat de Suport i Perícia, els qui sol·liciten participar en el procés de selecció, hauran d'aportar un estudi en un sentit crític sobre un o diversos aspectes relacionats amb l'àrea de Suport i Perícia:  
1. L'informe pericial. Abast i contingut. Pla de treball per a un equip especialitzat en estudis pericials.  
2. Estructura de l'informe pericial. Necessitats inherents a aquest informe. Proposta d'elaboració.  
3. Metodologia de treball per a una correcta perícia. Fases a desenvolupar. Proposta de mètode de treball.  
Aquest estudi tindrà una extensió màxima de 12 pàgines (6 fulles a doble cara), en tipus de lletra Arial 11, interlineat simple i marges justificats. En la qualificació de la prova es valoraran, principalment, els aspectes següents:  
- la claredat i correcció en l'estructuració i l'exposició de les idees i qüestions abordades;  
- la coherència, racionalitat, raonabilitat i viabilitat de les propostes formulades, prenent en consideració la seua justificació, argumentació i possibilitat d'aplicació en l'Agència;  
- el grau de detall i precisió de les propostes i aspectes tractats; i,  
  
- la innovació, originalitat i creativitat de les idees i propostes plantejades.  
La no presentació de la documentació requerida en aquest apartat 4, suposarà l'exclusió de la persona participant en la convocatòria a aquest lloc de treball.  
  
Cinquena. Comprovació del compliment dels requisits de participació  
La persona titular de l'àrea d'Administració, Gestió Econòmica i Recursos Humans de l'Agència comprovarà el compliment dels requisits dels participants i, si escau, requerirà a les persones interessades perquè en un termini de deu dies hàbils realitzen les esmenes que procedisquen.  
Una vegada realitzats els tràmits anteriors, emetrà informe preceptiu i vinculant en relació amb les sol·licituds que complisquen els requisits, i ho remetrà a la persona titular de la direcció de l'Agència per a la seua resolució conforme al que es preveu en l'LOGFPV i en l'article 13.1d del seu Reglament de funcionament i règim interior de 27 de juny de 2019.  
  
Sisena. Avaluació i resolució de la convocatòria del procés de selecció  
1. Amb caràcter previ a la resolució, es podran realitzar entrevistes a totes o a alguna de les persones participants en la convocatòria que reunisquen els requisits exigits, per a la comprovació dels mèrits al·legats i avaluació del contingut de l'estudi presentat, a què es refereix l'anterior base quarta, així com de les habilitats, actituds i aptituds de les persones aspirants en relació amb les funcions concretes a desenvolupar i els principis d'actuació del personal de l'Agència a què es refereix l'article 5 del seu Reglament de funcionament i règim interior.  
  
2. La persona titular de la direcció de l'Agència resoldrà, de conformitat amb el que s'estableix en l'article 102.3 de l'LOGFPV, bé la seua adjudicació a la persona que considere més idònia per a l'acompliment de cadascun dels llocs de treball convocats, bé que es declare desert, fins i tot existint persones que reunisquen els requisits exigits, si considerara que cap resulta idònia per al seu acompliment.  
3. La resolució de nomenament es motivarà amb referència al compliment per la persona triada dels requisits exigits en la convocatòria, així com dels mèrits i capacitat tinguts en compte per a considerar que resulta la més idònia per a l'acompliment del lloc de treball.  
  
4. La resolució de la convocatòria haurà d'indicar el termini en el qual haja de tindre lloc la presa de possessió en la nova destinació.  
5. La resolució serà objecte de publicació en el Diari Oficial de la Generalitat Valenciana i en el Butlletí Oficial de les Corts.  
6. La present convocatòria es resoldrà en un termini no superior a dos mesos, comptats des de l'endemà a la data de finalització del termini de presentació de sol·licituds.